Source: https://www.riigiteataja.ee/akt/125012013010
Timestamp: 2018-12-13 13:43:07+00:00

Document:
Prokuröride töötasustamine 2013. aastal – Riigi Teataja
Prokuröride töötasustamine 2013. aastal - sisukord
§ 1 Palgaastmetele vastavate kuupalgamäärade kehtestamine
§ 2 Kuupalgamäärade suurendamine
§ 3 Lisatasu nõutavast tulemuslikuma töö või täiendavate teenistusülesannete täitmise eest
§ 4 Muutuvpalga maksmine
RT I, 25.01.2013, 10
Vastu võetud 24.01.2013 nr 13
Määrus kehtestatakse prokuratuuriseaduse § 22 lõigete 3 ja 31 alusel.
§ 1. Palgaastmetele vastavate kuupalgamäärade kehtestamine
(1) Määrusega kehtestatakse prokuröride palgaastmetele vastavad minimaalsed kuupalgamäärad vastavalt lisale.
(2) Riigi peaprokurör otsustab eraldi iga ametisse nimetatava või ametis oleva prokuröri abi minimaalse kuupalgamäära suuruse, lähtudes lõike 1 alusel prokuröri abile kehtestatud kuupalgamäära vahemikust.
§ 2. Kuupalgamäärade suurendamine
(1) Riigi peaprokurör võib Ida-Viru maakonda Viru Ringkonnaprokuratuuri ametisse nimetatavatel või üleviidavatel prokuröridel suurendada minimaalset kuupalgamäära kuni 1000 euro võrra kuni neljaks aastaks.
(2) Lõikes 1 ettenähtud kuupalgamäära suurenduse otsustab riigi peaprokurör eraldi iga ametisse nimetatava või üleviidava prokuröri puhul.
§ 3. Lisatasu nõutavast tulemuslikuma töö või täiendavate teenistusülesannete täitmise eest
(1) Riigi peaprokurör võib prokurörile määrata lisatasu nõutavast tulemuslikuma töö või täiendavate teenistusülesannete täitmise eest.
(2) Nõutavast tulemuslikuma töö eest lisatasu määramise aluseks on prokuröri töötulemustele antud hinnang.
(3) Nõutavast tulemuslikuma töö eest lisatasu määramise aluseks võib olla ka asutuse või selle struktuuriüksuse töö tulemuslikkusele antud hinnang, milles võetakse arvesse kollektiivset panust asutuse eesmärkide saavutamisel. Asutuse või selle struktuuriüksuse töö tulemuslikkust eesmärkide saavutamisel hindab riigi peaprokurör.
(4) Täiendavateks teenistusülesanneteks loetakse riigi peaprokuröri, prokuröri vahetu juhi või struktuuriüksuse juhi poolt prokurörile antud, kuid tööjaotuskavas nimetamata töökohustusi ja ülesandeid.
§ 4. Muutuvpalga maksmine
(1) Riigi peaprokurör võib prokurörile määrata muutuvpalgana tulemuspalga kindlaks määratud kriteeriumide alusel konkreetse töö või perioodi eest, preemia erakordsete teenistusalaste saavutuste eest või lisatasu täiendavate teenistusülesannete täitmise eest.
(2) Tulemuspalga määramise aluseks on prokuröri töötulemustele antud hinnang.
(3) Tulemuspalga määramise aluseks võib olla ka asutuse või selle struktuuriüksuse töö tulemuslikkusele antud hinnang, milles võetakse arvesse kollektiivset panust asutuse eesmärkide saavutamisel. Asutuse või selle struktuuriüksuse töö tulemuslikkust eesmärkide saavutamisel hindab riigi peaprokurör.
(4) Täiendavateks teenistusülesanneteks loetakse riigi peaprokuröri, prokuröri vahetu juhi või struktuuriüksuse juhi poolt prokurörile antud, kuid tööjaotuskavas nimetamata teenistusülesandeid.
(5) Muutuvpalga maksmise täpsemad tingimused ja kord nähakse ette prokuratuuri palgajuhendis.
(1) Määrust rakendatakse 1. jaanuarist 2013. a.
(2) Paragrahv 3 kehtib kuni 31. märtsini 2013. a.
(3) Paragrahv 4 jõustub 1. aprillil 2013. a.
Lisa Prokuröride minimaalsed kuupalgamäärad

References: § 1

§ 2

§ 3

§ 4
 § 22

§ 1

§ 2

§ 3

§ 4